CELEX: 32000H0053
Language: el
Date: 1999-12-21 00:00:00
Title: 2000/53/ΕΚ: Σύσταση της Επιτροπής, της 21ης Δεκεμβρίου 1999, σχετικά με ευρωπαϊκή δήλωση αρχών όσον αφορά την διεπαφή ανθρώπου-μηχανής για ασφαλή και αποτελεσματικά συστήματα πληροφοριών και επικοινωνιών επί οχημάτων [κοινοποιηθείσα υπό τον αριθμό Ε(1999) 4786] (Κείμενο που παρουσιάζει ενδιαφέρον για τον ΕΟΧ)

Avis juridique important

|

32000H0053

2000/53/ΕΚ: Σύσταση της Επιτροπής, της 21ης Δεκεμβρίου 1999, σχετικά με ευρωπαϊκή δήλωση αρχών όσον αφορά την διεπαφή ανθρώπου-μηχανής για ασφαλή και αποτελεσματικά συστήματα πληροφοριών και επικοινωνιών επί οχημάτων [κοινοποιηθείσα υπό τον αριθμό Ε(1999) 4786] (Κείμενο που παρουσιάζει ενδιαφέρον για τον ΕΟΧ)  

Επίσημη Εφημερίδα αριθ. L 019 της 25/01/2000 σ. 0064 - 0068

ΣΥΣΤΑΣΗ ΤΗΣ ΕΠΙΤΡΟΠΗΣτης 21ης Δεκεμβρίου 1999σχετικά με ευρωπαϊκή δήλωση αρχών όσον αφορά την διεπαφή ανθρώπου-μηχανής για ασφαλή και αποτελεσματικά συστήματα πληροφοριών και επικοινωνιών επί οχημάτων[κοινοποιηθείσα υπό τον αριθμό Ε(1999) 4786](Κείμενο που παρουσιάζει ενδιαφέρον για τον ΕΟΧ)(2000/53/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη τη συνθήκη για την ίδρυση της Ευρωπαϊκής Κοινότητας και ειδικά το άρθρο 211,Εκτιμώντας τα ακόλουθα:(1) η σημασία ασφαλούς διεπαφής ανθρώπου-μηχανής για συστήματα πληροφοριών και επικοινωνιών επί οχημάτων έχει υπογραμμιστεί πολλές φορές σε ψηφίσματα, συμπεράσματα και γνωμοδοτήσεις διαφόρων ευρωπαϊκών οργάνων, όπως στα συμπεράσματα του Συμβουλίου της 17ης Ιουνίου 1997, στο ψήφισμα του Ευρωπαϊκού Κοινοβουλίου της 8ης Οκτωβρίου 1998 και στη γνώμη της Επιτροπής των Περιφερειών της 14ης Μαΐου 1998(1) για την ανακοίνωση της Επιτροπής, COM(97) 223, της 20ής Μαΐου 1997 αναφορικά με κοινοτική στρατηγική και πλαίσιο για την ανάπτυξη τηλεματικής οδικών μεταφορών στην Ευρώπη στο ψήφισμα του Συμβουλίου της 17ης Ιουνίου 1997(2) για την ανάπτυξη της τηλεματικής στις οδικές μεταφορές, ιδιαίτερα όσον αφορά την ηλεκτρονική είσπραξη διοδίων·(2) βάση για την προστασία των καταναλωτών παρέχεται με την οδηγία 92/59/ΕΟΚ του Συμβουλίου της 29ης Ιουνίου 1992(3) για τη γενική ασφάλεια των προϊόντων και με το ψήφισμα του Συμβουλίου της 17ης Δεκεμβρίου 1998(4) περί οδηγιών λειτουργίας για τεχνικά καταναλωτικά αγαθά αλλά δεν είναι αρκετά σαφείς στο συγκεκριμένο πεδίο·(3) οι τηλεματικές διατάξεις μέσα στα οχήματα θα έχουν σημαντικό αντίκτυπο στις οδικές μεταφορές στο εγγύς μέλλον και θα παράσχουν πολύτιμη αρωγή στον οδηγό με την συνθήκη να μην αποσπάται η προσοχή του οδηγού, να μην παρενοχλείται ή υπερφορτώνεται από την επικοινωνιακή διαδικασία ή/και από τις πληροφορίες που παρέχονται από τις συμπληρωματικές διατάξεις·(4) δεν πρέπει να περιορίζονται αναίτια οι ευκαιρίες στην αγορά για τη βιομηχανία και τους παρόχους υπηρεσιών προστιθέμενης αξίας, ενώ πρέπει να ενθαρρυνθεί η ελεύθερη ανάπτυξη μελλοντικών ασφαλών, καινοτόμων προϊόντων στο πεδίο των τεχνολογιών πληροφοριών και τηλεπικοινωνιών που αφορούν την αυτοκίνηση·(5) πρέπει να τεθούν οι αρχές που θα ακολουθηθούν εθελοντικά από τους σχετικούς παίκτες της αγοράς·(6) πρέπει να τεθεί μια γενική απαίτηση ασφάλειας για προϊόντα, με σκοπό να αρθούν τα εμπόδια εμπορίου στην εσωτερική αγορά·(7) μια ευρωπαϊκή δήλωση αρχών σχετικά με τη διεπαφή ανθρώπου-μηχανής για συστήματα πληροφοριών και επικοινωνιών επί οχημάτων, είναι αναγκαία για να αυξήσει την δυνατότητα ασφάλειας· αυτή η δήλωση αρχών θα πρέπει να λάβει πλήρως υπόψη την δουλειά που έχει γίνει στα πλαίσια των άλλων διεθνών οργανισμών όπως το ευρωπαϊκό συνέδριο των Υπουργών μεταφορών και των Ενωμένων Εθνών·(8) η Επιτροπή διεξάγει περαιτέρω εργασίες όσον αφορά τη διεύρυνση των αρχών, με την λεπτομερέστερη επεξήγηση κάθε αρχής, την περιγραφή του σκεπτικού και με παρουσίαση, όταν είναι απαραίτητο, θετικών και αρνητικών παραδειγμάτων, καθώς και σχετικά με τις διαδικασίες επαλήθευσής τους, εφόσον είναι δυνατόν·(9) οι υπηρεσίες της Επιτροπής πρόκειται να συλλέξουν πληροφορίες από τα κράτη μέλη σχετικά με τα μέτρα που έχουν ληφθεί και με τα αποτελέσματα της αξιολόγησης όσον αφορά την τήρηση των εν λόγω αρχών από τη βιομηχανία, αναλαμβάνοντας τη διεξαγωγή συμπληρωματικών ερευνών εάν κριθεί απαραίτητο·(10) έπειτα από διετή αρχική χρονική περίοδο, και ανάλογα με την συμμόρφωση προς την δήλωση αρχών σχετικά με την ΔΑΜ (ΗΜΙ) για συστήματα πληροφοριών και επικοινωνιών επί οχημάτων, η Επιτροπή πρόκειται να εξετάσει την ανάγκη ανάληψης συμπληρωματικών δράσεων, όπως προσαρμογή της οδηγίας 92/53/ΕΟΚ(5) για την προσέγγιση των νομοθεσιών των κρατών μελών σχετικά με την έγκριση τύπου των οχημάτων με κινητήρα και των ρυμουλκουμένων τους ή εισαγωγή συμπληρωματικής οδηγίας με χρήση προτύπων CEN/ISO·(11) οι απαιτήσεις που αναφέρονται παραπάνω δεν μπορούν να επιτευχθούν σε εθνικό επίπεδο,ΠΡΟΒΑΙΝΕΙ ΣΤΗΝ ΑΚΟΛΟΥΘΗ ΣΥΣΤΑΣΗ:1. Η Ευρωπαϊκή βιομηχανία αυτοκινήτου, όσοι παρέχουν, είτε τοποθετούν, είτε σχεδιάζουν συστήματα πληροφοριών και επικοινωνιών επί οχημάτων κατασκευής και συστημάτων, είτε οι παρέχοντες πρωτότυπο εξοπλισμό, είτε αυτοί που παρέχουν συστήματα μετά την αγορά, συμπεριλαμβανομένων των εισαγωγέων, θα πρέπει να συμμορφωθούν με την επισυναπτόμενη Δήλωση Αρχής και καλούνται να συμφωνήσουν εθελοντικά με τις αρχές που παρουσιάζονται παρακάτω σε παράρτημα. Στην εν λόγω δήλωση αρχών συνοψίζονται βασικές πτυχές ασφάλειας που πρέπει να θεωρηθούν για τη διεπαφή ανθρώπου-μηχανής (ΔΑΜ/ΗΜΙ) για συστήματα πληροφοριών και επικοινωνιών επί οχημάτων και αφορά όλα αυτά τα συστήματα που προορίζονται προς χρήση του οδηγού κατά την οδήγηση. Στο πλαίσιο αυτό βάσει των αρχών θεωρείται ότι το κύριο καθήκον οδήγησης είναι ο οδηγός να χειρίζεται με ασφάλεια το όχημα στο πλαίσιο πολύπλοκων δυναμικών συνθηκών κυκλοφορίας.Οι εν λόγω αρχές ισχύουν:- είτε το σύστημα σχετίζεται άμεσα με το καθήκον της οδήγησης, είτε όχι,- για φορητά και για μονίμως εγκατεστημένα συστήματα, όπως τηλέφωνα,- για κατασκευαστές πρωτότυπου εξοπλισμού και για παρόχους συστημάτων μετά την αγορά, συμπεριλαμβανομένων των εισαγωγέων, για όλους τους τύπους οδικών οχημάτων που παρέχονται στην Κοινοτική αγορά.2. Προσκαλούνται τα κράτη μέλη να προτρέψουν την βιομηχανία να συμμορφωθεί με αυτή την αρχή και να εξετάσουν την τήρηση των εν λόγω αρχών εκ μέρους της βιομηχανίας, συμπεριλαμβάνοντας και τους παρόχους συστημάτων μετά την αγορά.3. Τα κράτη μέλη ενημερώνουν την Επιτροπή εντός χρονικής περιόδου 12 μηνών από τη δημοσίευση της παρούσας σύστασης σχετικά με τα μέτρα που έχουν ληφθεί από αυτούς και από τις βιομηχανίες τους και, εντός χρονικής περιόδου 24 μηνών, υποβάλλουν πορίσματα αξιολόγησης ως προς την τήρηση των εν λόγω αρχών εκ μέρους της βιομηχανίας.Βρυξέλλες, 21 Δεκεμβρίου 1999.Για την ΕπιτροπήErkki LIIKANENΜέλος της Επιτροπής(1) CdR 256/97, 14 Μαΐου 1998.(2) ΕΕ C 194 της 25.6.1997, σ. 5.(3) ΕΕ L 228 της 11.8.1992, σ. 24.(4) ΕΕ C 411 της 31.12.1998, σ. 1.(5) ΕΕ L 225 της 10.8.1992, σ. 1.ΠΑΡΑΡΤΗΜΑΔΗΛΩΣΗ ΑΡΧΩΝ ΣΧΕΤΙΚΑ ΜΕ ΤΗ ΔΙΕΠΑΦΗ ΑΝΘΡΩΠΟΥ-ΜΗΧΑΝΗΣ (ΔΑΜ/ΗΜΙ) ΓΙΑ ΤΑ ΣΥΣΤΗΜΑΤΑ ΠΛΗΡΟΦΟΡΙΩΝ ΚΑΙ ΕΠΙΚΟΙΝΩΝΙΑΣ ΕΠΙ ΟΧΗΜΑΤΩΝ1. Καθορισμός στόχωνΗ παρούσα δήλωση αρχών συνοψίζει τις βασικές πτυχές ασφάλειας που θα πρέπει να λαμβάνονται υπόψη για την διεπαφή ανθρώπου-μηχανής (ΔΑΜ) των συστημάτων πληροφοριών και επικοινωνιών επί οχημάτων.Η παρούσα δήλωση αρχών θα αποβεί ιδιαιτέρως χρήσιμη στους κατασκευαστές κατά την εξέταση των συνεπειών που έχει στην ασφάλεια ο σχεδιασμός ΔΑΜ (ΗΜΙ). Θέματα σχεδιασμού και εγκατάστασης των συστημάτων αποτελούν το κύριο μέλημα της παρούσας δήλωσης αρχών και θα πρέπει, ως εκ τούτου, να αφορούν τα ακόλουθα νευραλγικά ζητήματα:- σχεδιασμός και τοποθέτηση συστημάτων πληροφοριών και επικοινωνιών κατά τρόπο ώστε η χρήση τους να είναι συμβατή με την οδήγηση,- παρουσίαση των πληροφοριών κατά τρόπο που να μην εμποδίζεται η οπτική επαφή του οδηγού με τις συνθήκες που επικρατούν στο δρόμο,- σχεδιασμός της αλληλεπίδρασης συστημάτων κατά τρόπο ώστε ο οδηγός να διατηρεί τον ασφαλή έλεγχο του οχήματος, να αισθάνεται άνετα και να εμπιστεύεται το σύστημα και να είναι έτοιμος να αντιδράσει σε απρόσμενα συμβάντα.Για να μη δημιουργηθούν περιττά εμπόδια ή περιορισμοί στην ανάπτυξη καινοτόμων προϊόντων η παρούσα δήλωση διατυπώνεται κυρίως υπό μορφή στόχων που θα πρέπει να επιτυγχάνονται από συστήματα ΔΑΜ.2. Πεδίο εφαρμογήςΗ παρούσα δήλωση αρχών αφορά όλα τα συστήματα πληροφοριών και επικοινωνιών που προορίζονται για χρήση από τον οδηγό κατά την οδήγηση. Στο πλαίσιο αυτό βάσει των αρχών θεωρείται ότι το κύριο καθήκον οδήγησης είναι ο οδηγός να χειρίζεται με ασφάλεια το όχημα στο πλαίσιο πολύπλοκων δυναμικών συνθηκών κυκλοφορίας.Για τους σκοπούς της παρούσας δήλωσης αρχών ως "το σύστημα" νοούνται οι λειτουργίες και τα μέρη εκείνα, όπως οπτικές απεικονίσεις και χειριστήρια, που συγκροτούν την διεπαφή και την αλληλεπίδραση μεταξύ του συστήματος και του οδηγού.Οι αρχές αυτές έχουν διατυπωθεί κατά τρόπο ώστε να ληφθεί υπόψη ο σχεδιασμός και η εγκατάσταση διαφορετικών συστημάτων. Όταν πρόκειται για όχημα με περισσότερα του ενός συστήματα, τα συστήματα αυτά θα πρέπει να παρουσιάζονται ως ολοκληρωμένη διεπαφή με τον οδηγό, ενώ η συνολική εγκατάσταση θα πρέπει επίσης να πληροί την παρούσα δήλωση αρχών.Τα κύρια ζητήματα της παρούσας δήλωσης αρχών είναι: ο συνολικός σχεδιασμός, η εγκατάσταση, η παρουσίαση των πληροφοριών, η αλληλεπίδραση με οπτικές απεικονίσεις και όργανα χειρισμού, η συμπεριφορά του συστήματος και πληροφορίες σχετικά με το σύστημα.Η δήλωση αρχών δεν καλύπτει πτυχές των συστημάτων πληροφοριών και επικοινωνιών οι οποίες δεν αφορούν την ΔΑΜ, όπως ηλεκτρικά χαρακτηριστικά, ιδιότητες υλικών, επίδοση συστήματος και νομικές πτυχές.3. Υφιστάμενες διατάξειςΗ παρούσα δήλωση αρχών δεν υποκαθιστά κανονισμούς και πρότυπα που θα πρέπει πάντοτε να γίνονται σεβαστά και να χρησιμοποιούνται από τους κατασκευαστές.- Στις εφαρμοστέες οδηγίες ΕΚ, με τις επακόλουθες τροποποιήσεις τους, περιλαμβάνονται:- σχετικά με το οπτικό πεδίο του οδηγού:οδηγία 90/630/ΕΟΚ της Επιτροπής, της 30ής Οκτωβρίου 1990(1),- σχετικά με την εσωτερική διαρρύθμιση των οχημάτων με κινητήρα (εσωτερικά τμήματα του χώρου επιβατών εκτός εσωτερικών κατόπτρων οδηγήσεως, διευθέτηση των οργάνων χειρισμού, σκεπή ή σκεπή που ανοίγει, ερεισίνωτο και οπίσθιο τμήμα των καθισμάτων):οδηγία 74/60/ΕΟΚ του Συμβουλίου, της 17ης Δεκεμβρίου 1973(2),- σχετικά με την εσωτερική διαρρύθμιση των οχημάτων με κινητήρα (αναγνώριση των οργάνων χειρισμού, ενδεικτικών και δεικτών):οδηγία 78/316/ΕΟΚ του Συμβουλίου, της 21ης Δεκεμβρίου 1977(3).- Ψήφισμα του Συμβουλίου της 17ης Δεκεμβρίου 1998(4) σχετικά με οδηγίες χρήσης για τεχνικά καταναλωτικά αγαθά.- Οδηγία 92/59/ΕΟΚ της 29.6.1992 για τη γενική ασφάλεια των προϊόντων(5).- Οι κανονισμοί της Οικονομικής Επιτροπής για την Ευρώπη (ΟΕΕ/ΗΕ) που αναγνωρίζονται από την Κοινότητα μετά την πρόσφατη προσχώρησή της στην αναθεωρημένη συμφωνία του 1958.- Τα πρότυπα και έγγραφα προτύπων υπό κατάρτιση στα οποία εμμέσως αναφέρονται οι αρχές είναι:- ISO 4513: Οδικά οχήματα - ορατότητα. Μέθοδος για τον καθορισμό της ελλειψοειδούς όρασης για τον οφθαλμό του οδηγού,- ISO 2575: Οδικά οχήματα - σύμβολα για τα όργανα χειρισμού, τους δείκτες και τις ενδεικτικές λυχνίες,- ISO 4040: Οδικά οχήματα - θέση των χειροκίνητων χειριστηρίων, δεικτών και ενδεικτικών λυχνιών,- ISO 3958: Οδικά οχήματα - προσιτότητα χειροκίνητων χειριστηρίων από οδηγούς συμβατικών οχημάτων,- ISO (DIS) 15005: Οδικά οχήματα - συστήματα πληροφοριών κυκλοφορίας και ελέγχου: αρχές διαχείρισης των επικοινωνιών,- ISO (DIS) 15006: Οδικά οχήματα - συστήματα πληροφοριών κυκλοφορίας και ελέγχου: ακουστική μετάδοση πληροφοριών,- ISO (DIS) 15008: Οδικά οχήματα - συστήματα πληροφοριών κυκλοφορίας και ελέγχου: εργονομικά ζητήματα της παρουσίασης πληροφοριών επί του οχήματος,- ISO (DIS) 11429: Εργονομία - συστήματα ηχητικών και οπτικών συστημάτων κινδύνου και μη κινδύνου.Όλα τα πρότυπα υπόκεινται σε αναθεώρηση και οι χρήστες της παρούσας δήλωσης αρχών θα πρέπει να εφαρμόζουν τις πλέον πρόσφατες εκδόσεις των ανωτέρω αναφερομένων προτύπων.Ως γενικός κανόνας πρέπει να είναι σαφές ότι την ευθύνη εφαρμογής αυτών των αρχών φέρουν οι κατασκευαστές των οχημάτων, οι προμηθευτές τους και οι εγκαταστάτες των συστημάτων. Όταν η ευθύνη έγκειται σε περισσότερα από ένα μέρη, συνιστάται στα μέρη αυτά να χρησιμοποιούν τις αρχές ως σημείο εκκίνησης για να επιβεβαιώσουν ρητά τον αντίστοιχο ρόλο τους.Οι αρμοδιότητες του οδηγού σχετικά με την ασφαλή συμπεριφορά του κατά την οδήγηση και την αλληλεπίδραση με αυτά τα συστήματα παραμένουν αμετάβλητες.4. Γενικές αρχές σχεδιασμούΤο σύστημα πρέπει να σχεδιάζεται προς υποστήριξη του οδηγού και δεν πρέπει να αποτελεί αίτιο για ενδεχομένως επικίνδυνη συμπεριφορά του οδηγού ή άλλων χρηστών του οδικού δικτύου.Το σύστημα πρέπει να σχεδιάζεται κατά τρόπον ώστε η προσοχή του οδηγού που αφιερώνεται στις οπτικές απεικονίσεις ή στα χειριστήρια του συστήματος να είναι συμβατή με την απαιτούμενη προσήλωση στις συνθήκες οδήγησης.Το σύστημα δεν πρέπει να σχεδιάζεται κατά τρόπον που αποσπά ή διασκεδάζει οπτικώς τον οδηγό.5. Αρχές εγκατάστασηςΤο σύστημα πρέπει να είναι σε θέση και εγκατεστημένο σύμφωνα με τους σχετικούς κανονισμούς, πρότυπα και οδηγίες του κατασκευαστή για την εγκατάσταση του συστήματος σε οχήματα.Κανένα μέρος του συστήματος δεν επιτρέπεται να παρεμποδίζει το οπτικό πεδίο του οδηγού για την παρατήρηση των συνθηκών που επικρατούν στο δρόμο.Το σύστημα δεν επιτρέπεται να παρεμποδίζει χειριστήρια και ενδείξεις επί του οχήματος που απαιτούνται για να επιτελεί ο οδηγός το κύριο καθήκον του, την οδήγηση.Οπτικές ενδείξεις πρέπει να ευρίσκονται όσο το δυνατόν πλησιέστερα στο σύνηθες οπτικό πεδίο του οδηγού.Οι οπτικές ενδείξεις πρέπει να έχουν σχεδιαστεί και εγκατασταθεί κατά τρόπο που να αποφεύγεται εκτύφλωση και αντανακλάσεις.6. Αρχές παρουσίασης πληροφοριώνΟπτικές πληροφορίες πρέπει να παρουσιάζονται κατά τρόπον ώστε ο οδηγός να μπορεί να τις αφομοιώσει με μία ματιά, αρκετά γρήγορα ώστε να μην επηρεάζεται δυσμενώς η οδήγηση.Εφόσον υπάρχουν, πρέπει να χρησιμοποιούνται διεθνή πρότυπα σχετικά με την αναγνωσιμότητα, την ακροασιμότητα, εικονίδια, σύμβολα, λέξεις, ακρωνύμια ή συντμήσεις.Οι πληροφορίες σχετικά με την οδήγηση πρέπει να είναι επίκαιρες και ακριβείς.Το σύστημα δεν επιτρέπεται να παρουσιάζει πληροφορίες που ενδέχεται να συνεπάγονται επικίνδυνη συμπεριφορά από τον οδηγό ή άλλους χρήστες του οδικού δικτύου.Το σύστημα δεν επιτρέπεται να εκπέμπει ανεξέλεγκτα υψηλές ηχητικές στάθμες που είναι πιθανό να υπερκαλύπτουν προειδοποιητικά ακουστικά σήματα εντός ή εκτός του οχήματος.7. Αρχές όσον αφορά αλληλεπίδραση με ενδείξεις και χειριστήριαΟ οδηγός πρέπει να είναι πάντοτε σε θέση να κρατεί με το ένα του χέρι το τιμόνι ενώ χειρίζεται το σύστημα.Συστήματα φωνητικής επικοινωνίας πρέπει να προσφέρουν την δυνατότητα ομιλίας και ακρόασης χωρίς χειρισμό από τον οδηγό.Το σύστημα δεν πρέπει να απαιτεί μακρόχρονες και αδιάκοπες αλληλουχίες παρεμβάσεων.Τα χειριστήρια του συστήματος πρέπει να είναι σχεδιασμένα κατά τρόπον ώστε η λειτουργία τους να είναι δυνατή χωρίς δυσμενείς επιδράσεις στο πρωταρχικό καθήκον, την οδήγηση.Πρέπει να παρέχεται η δυνατότητα στον οδηγό να ρυθμίζει την ταχύτητα αλληλεπίδρασης με το σύστημα.Το σύστημα δεν πρέπει να αναγκάζει τον οδηγό να ανταποκρίνεται εντός συγκεκριμένου χρόνου, κατά την τροφοδότηση του συστήματος.Μετά από την διακοπή αλληλουχίας επικοινωνίας με το σύστημα ο οδηγός πρέπει να έχει τη δυνατότητα να συνεχίσει στο σημείο που διακόπηκε η επικοινωνία ή σε άλλο λογικό σημείο.Ο οδηγός πρέπει να έχει την δυνατότητα να ρυθμίζει την ακουστότητα των πληροφοριών όταν υπάρχει η πιθανότητα διάσπασης της προσοχής ή σύγχυσης.Η απόκριση του συστήματος (π.χ. ανατροφοδότηση, επιβεβαίωση) μετά από τροφοδότηση εκ μέρους του οδηγού πρέπει να είναι έγκαιρη και σαφώς αισθητή.Συστήματα που παρέχουν δυναμικές οπτικές πληροφορίες άσχετες με την ασφάλεια πρέπει να προσφέρουν δυνατότητα μεταστροφής σε τρόπο λειτουργίας κατά τον οποίο οι πληροφορίες αυτές να μην παρέχονται στον οδηγό.8. Αρχές συμπεριφοράς συστήματοςΟπτικές πληροφορίες, άσχετες με την οδήγηση, η παρουσίαση των οποίων είναι πιθανό να αποσπάσει σε σημαντικό βαθμό την προσοχή του οδηγού (π.χ. τηλεόραση, βιντεοσκοπημένες και αυτόματα κυλιόμενες εικόνες και κείμενο), πρέπει να είναι δυνατό να διακόπτονται ή να παρουσιάζονται μόνον κατά τρόπο που ο οδηγός να μην μπορεί να τις δει ενόσω το όχημα κινείται.Η παρουσία, λειτουργία ή χρήση του συστήματος δεν πρέπει να επηρεάζει δυσμενώς ενδείξεις ή χειριστήρια απαραίτητα για το πρωτεύον καθήκον, την οδήγηση και την οδική ασφάλεια.Ενόσω το όχημα κινείται πρέπει να καθίσταται αδύνατη η παρέμβαση σε λειτουργίες του συστήματος που δεν προορίζονται για χρήση από τον οδηγό κατά την οδήγηση ή πρέπει να προβλέπονται σαφείς προειδοποιήσεις κατά της ακούσιας χρήσης τους.Στον οδηγό πρέπει να παρουσιάζονται πληροφορίες σχετικά με την τρέχουσα κατάσταση και οποιαδήποτε δυσλειτουργία του συστήματος που ενδέχεται να επηρεάζει την ασφάλεια.Σε περίπτωση μερικής ή ολικής αστοχίας του συστήματος πρέπει να παραμένει υπό έλεγχο το όχημα ή, τουλάχιστον, πρέπει να είναι δυνατόν να ακινητοποιείται κατά ασφαλή τρόπο.9. Αρχές όσον αφορά πληροφορίες σχετικές με το σύστημαΠρέπει να παρέχονται στον οδηγό οι κατάλληλες οδηγίες σχετικά με τη χρήση και άλλα ζητήματα εγκατάστασης και συντήρησης του συστήματος.Οι οδηγίες σχετικά με το σύστημα πρέπει να είναι ορθές και εύληπτες.Οι οδηγίες σχετικά με το σύστημα πρέπει να είναι διατυπωμένες σε γλώσσα καταληπτή ή υπό μορφή κατανοητή από τον οδηγό.Στις οδηγίες πρέπει να γίνεται σαφής διάκριση μεταξύ των πτυχών του συστήματος που προορίζονται για χρήση από τον οδηγό κατά την οδήγηση και αυτών (π.χ. ειδικές λειτουργίες, επιλογές λειτουργιών, κ.λπ.) που δεν προορίζονται για χρήση κατά την οδήγηση.Όλες οι πληροφορίες σχετικά με το προϊόν πρέπει να έχουν προβλεφθεί έτσι ώστε να αποδίδουν επακριβώς τις λειτουργίες του συστήματος.Από τις πληροφορίες σχετικά με το προϊόν πρέπει να προκύπτει σαφώς κατά πόσον απαιτούνται ειδικές δεξιότητες για τη χρήση του συστήματος ή εάν το προϊόν είναι ακατάλληλο για συγκεκριμένους χρήστες.Οι αναπαραστάσεις της χρήσης του συστήματος (π.χ. περιγραφές, φωτογραφίες και διαγράμματα) δεν θα πρέπει να δημιουργούν εξωπραγματικές προσδοκίες στους πιθανούς χρήστες ούτε να παροτρύνουν σε χρήσεις επικίνδυνες για την ασφάλεια ή παράνομες.(1) ΕΕ L 341 της 6.12.1990, σ. 20.(2) ΕΕ L 38 της 11.2.1974, σ. 2.(3) ΕΕ L 81 της 28.3.1978, σ. 3.(4) ΕΕ C 411 της 31.12.1998, σ. 24.(5) ΕΕ L 228 της 11.8.1992, σ. 24.